Document ID: 32014D0436

A BIZOTTSÁG VÉGREHAJTÁSI HATÁROZATA
(2014. július 4.)
a Dánia által hozott, a madárinfluenza leküzdését célzó biztonsági intézkedések vonatkozásában 2013-ban felmerült kiadásokhoz történő uniós pénzügyi hozzájárulás megállapításáról
(az értesítés a C(2014) 4439. számú dokumentummal történt)
(Csak a dán nyelvű szöveg hiteles)
(2014/436/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az állat-egészségügyi kiadásokról szóló, 2009. május 25-i 2009/470/EK tanácsi határozatra (1) és különösen annak 3. cikke (4) bekezdésére, valamint 4. cikke (1) bekezdésére,
mivel:
(1)
A 966/2012/EU, Euratom európai parlamenti és tanácsi rendelet (2) 84. cikke szerint az Unió költségvetését terhelő kiadási kötelezettségvállalásokat meg kell előznie egy, az intézmény vagy az intézménytől kapott átruházott hatáskörrel rendelkező hatóságok által elfogadott olyan finanszírozási határozatnak, amely megállapítja a kiadásokkal járó intézkedések alapvető elemeit.
(2)
A 2009/470/EK határozat meghatározza azokat az eljárásokat, amelyek a különleges állat-egészségügyi intézkedésekhez - köztük a biztonsági intézkedésekhez - nyújtható uniós pénzügyi hozzájárulást szabályozzák. A határozat 4. cikkének (2) bekezdése megállapítja a madárinfluenza felszámolásához történő uniós hozzájárulás megszerzésére vonatkozó feltételeket, továbbá a 4. cikk (3) bekezdése meghatározza a biztonsági intézkedések miatt felmerült költségeknek az uniós pénzügyi hozzájárulás által fedezett arányát.
(3)
A 349/2005/EK bizottsági rendelet (3) megállapítja az uniós pénzügyi hozzájárulás szabályait bizonyos járványos állatbetegségek - mint pl. a madárinfluenza - felszámolására irányuló biztonsági intézkedések esetében. A rendelet 7. cikke meghatározza a pénzügyi hozzájárulást kérvényező tagállam által benyújtandó igazoló okmányokat és a benyújtási határidőket.
(4)
A 2013/775/EU bizottsági végrehajtási határozat (4) rendelkezik a Dánia által hozott, a madárinfluenza leküzdését célzó biztonsági intézkedések miatt 2013-ban felmerült költségekhez történő uniós pénzügyi hozzájárulásról. A végrehajtási határozat 1. cikkének (2) bekezdése alapján az uniós pénzügyi hozzájárulás összegét egy későbbi határozat állapítja meg. A szóban forgó végrehajtási határozat 2. cikke rendelkezik a 33 000 EUR összegű első részlet kifizetéséről Dánia részére.
(5)
2014. február 14-én Dánia hivatalos visszatérítési kérelmet nyújtott be, amelyhez csatolt pénzügyi jelentést, igazoló okmányokat és járványügyi jelentést minden olyan gazdaságról, ahol az állatokat levágták vagy megsemmisítették. A visszatérítési kérelem 67 667,39 EUR összegről szól. A benyújtott dokumentumok tanulmányozása alapján azonban a 349/2005/EK rendelet 5. cikke értelmében 5 468,85 EUR-nak megfelelő összeg esetében nincs helye térítésnek.
(6)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
Az uniós pénzügyi hozzájárulás összege a Dánia által hozott, a madárinfluenza felszámolását célzó intézkedések vonatkozásában 2013-ban felmerült kiadásokhoz 62 198,54 EUR.
2. cikk
A 33 000 EUR összegű első részlet kifizetése után a pénzügyi hozzájárulás fennmaradó részlete 29 198,54 EUR.
3. cikk
Ez a határozat a 966/2012/EU, Euratom rendelet 84. cikke értelmében vett finanszírozási határozatnak minősül, és címzettje a Dán Királyság.
Kelt Brüsszelben, 2014. július 4-én.

Labels: 2
5
6
18
15